Diari Oficial de la Generalitat Valenciana


Sumari del DOGV 4599, del 01-10-2003 (2003/10981)

RESOLUCIÓ de 15 de setembre de 2003, de la Universitat Politècnica de València, per la qual es publiquen definitivament els noms dels aspirants que han superat el procés específic de promoció interna d'accés al grup C, sector d'administració especial, especialista tècnic de publicacions d'aquesta Universitat, en aplicació de la disposició addicional quarta del Decret 33/1999, de 9 de març, convocat per Resolució de 22 de maig de 2003 (DOGV de 6 de juny de 2003).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4599

Data del DOGV
:   01-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10126


Organisme emissor
:   Universitat Politècnica de València

Tipus de document
:   Resolució

RESOLUCIÓ de 15 de setembre de 2003, de la Universitat Politècnica de València, per la qual es publiquen definitivament els noms dels aspirants que han superat el procés específic de promoció interna d'accés al grup C, sector d'administració especial, especialista tècnic de publicacions d'aquesta Universitat, en aplicació de la disposició addicional quarta del Decret 33/1999, de 9 de març, convocat per Resolució de 22 de maig de 2003 (DOGV de 6 de juny de 2003). [2003/X10294]
  
Conclòs el procés específic de promoció interna per accedir al grup C, sector d'administració especial, especialista tècnic de publicacions d'aquesta Universitat, en aplicació de la disposició addicional quarta del Decret 33/1999, de 9 de març, convocat per Resolució de 22 de maig de 2003 (DOGV de 6 de juny de 2003) i de conformitat amb allò establit en les bases de l'esmentada convocatòria, aquest Rectorat resol:
  
Primer. Publicar definitivament els noms dels aspirants que han superat el present procés selectiu, al haver sigut declarats aptes, i que tot seguit es relacionen.
  
Cognoms i nom DNI
  
Amer Blanch, Eduardo 97597443
  
López Sevilla, José Luis 70476049
  
Saiz Martínez, Gilberto 83058950
  
Solaz Benavent, Eduardo 47159791
  
Segon. De conformitat amb el que estableixen les bases de la convocatòria, en el termini de 20 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana, els aspirants que es mencionen en el punt anterior hauran de presentar davant del Registre General de la Universitat Politècnica de València, edifici del Rectorat, siti al camí de Vera, s/n, de València; en el Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, siti a la carretera de Natzaret-Oliva s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, dirigits al Servei de Recursos Humans ?Secció del PAS- d'aquesta Universitat Politècnica de València, els documents següents:
  
a) Fotocòpia compulsada del títol acadèmic exigible segons la convocatòria, tret que conste en l'expedient personal.
  
b) Els aspirants discapacitats hauran de presentar certificat de la Conselleria de Benestar Social o òrgans competents d'altres administracions públiques, que acredite una discapacitació igual o superior al 33%, així com la capacitat per a exercir les funcions que corresponen a les vacants oferides, tret que conste en l'expedient personal.
  
Una vegada les persones interessades presenten els documents, es farà el nomenament com a funcionaris de carrera del grup C, sector d'administració especial, especialista tècnic de publicacions, mitjançant resolució d'aquest Rectorat que es publicarà en el Diari Oficial de la Generalitat Valenciana i quedaran adscrits com a funcionaris de carrera del grup C, categoria d'especialista tècnic de publicacions, als llocs de treball que actualment ocupen amb caràcter definitiu, i es fixarà la data o el termini de la presa de possessió.
  
Contra aquest acte, que és definitiu en la via administrativa, les persones interessades podran interposar un recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de la publicació, d'acord amb el que s'estableix en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i, potestativament, es podrà interposar un recurs de reposició, en el termini d'un mes, davant d'aquest rectorat, de conformitat amb el que es disposa en els articles 116 i 117 de l'esmentada Llei 30/1992, segons la redacció modificada per la Llei 4/1999.
  
València, 15 de setembre de 2003.- El rector: Justo Nieto Nieto.